Συντεταγμένες: 44°7′41″N 4°4′54″E﻿ / ﻿44.12806°N 4.08167°E﻿ / 44.12806; 4.08167

Το **Γκαρ** (γαλλικά και οξιτανικά: *Gard*) είναι νομός της νότιας Γαλλίας, στη διοικητική περιοχή Οξιτανία και το όνομά του προέρχεται από τον ποταμό Γκαρ που τον διαρρέει. Η INSEE και το ταχυδρομείο του αποδίδουν τον κωδικό 30. Πρωτεύουσα είναι η Νιμ.

Πριν το 2016 ο νομός Γκαρ ανήκε στην περιοχή Λανγκεντόκ-Ρουσιγιόν, η οποία συνενώθηκε με τα Μιντί-Πυρηναία και πλέον αποτελούν τη νέα διοικητική περιοχή Οξιτανία.

Οι κάτοικοι του νομού ονομάζονται Γκαρντουά και Γκαρντουάζ.

Γεωγραφία
---------

Η γέφυρα του ποταμού Γκαρ
Ο νομός Γκαρ αποτελεί τμήμα της διοικητικής περιοχής Οξιτανία και έχει έκταση 5.853 τετραγωνικά χιλιόμετρα.

Συνορεύει στα βόρεια με τους νομούς Λοζέρ και Αρντές, στα ανατολικά με τους νομούς Βωκλύζ και Μπους-ντυ-Ρον, στα νότια με τη Μεσόγειο Θάλασσα σε ακτογραμμή 23 χιλιομέτρων, στα νοτιοδυτικά με το νομό Ερώ και στα δυτικά με το νομό Αβερόν.

Πρωτεύουσα του νομού είναι η Νιμ με 151.001 κατοίκους (2016), που βρίσκεται σε απόσταση περίπου 579 χιλιομέτρων κατ'ευθεία γραμμή νοτιοανατολικά του Παρισιού.

Σημαντικές πόλεις είναι οι υπονομαρχίες Αλές και Λε Βιγκάν.

Ο νομός Γκαρ διακρίνεται σε τρία διαφορετικά τμήματα:

* Το βορειοδυτικό, στο ανατολικό όριο της Μασίφ Σαντράλ, όπου βρίσκεται το βουνό Αιγκουάλ, με τα υψίπεδα Σεβέν να φθάνουν τα 1.567 μέτρα ύψους, το υψηλότερο σημείο του νομού.
* Το νοτιοανατολικό, όπου βρίσκεται η ξηρή και λοφώδης περιοχή Γκαρίγκ στην οποία υπάρχουν εκτάσεις με δημητριακά, ελαιώνες και αμπελοφυτείες.
* Το νότιο, όπου υπάρχουν επίσης εδάφη για καλλιέργειες, εκεί βρίσκεται και η πεδιάδα της Νιμ.

Κύρια υδάτινα ρεύματα του νομού Γκαρ είναι ο Ροδανός που αποτελεί το σύνορο του νομού στα ανατολικά, ο Γκαρντόν (ή Γκαρ), παραπόταμος του Ροδανού που διαρρέει την περιοχή Γκαρίγκ σχηματίζοντας φαράγγια, ο Βιντούρλ, ο Σεζ, ο Ερώ στα βορειοδυτικά του νομού και ο Αρντές, σύνορο του νομού στα βορειοανατολικά. Στον ποταμό Γκαρ, κοντά στην κοινότητα Ρεμουλέν, υπάρχει η Γέφυρα του Γκαρ, που ήταν ρωμαϊκό υδραγωγείο που τροφοδοτούσε με νερό τη Νιμ.

Ιστορία
-------

Δείτε επίσης: Ιστορία του Γκαρ και Οξιτανία
Ο νομός Γκαρ είναι ένας από τους αρχικά 83 νομούς (πλέον 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, με την κατάργηση των παλαιών επαρχιών. Δημιουργήθηκε από το ανατολικό τμήμα της ιστορικής επαρχίας Λανγκεντόκ.

Ανήκε στην περιοχή Λανγκντόκ-Ρουσιγιόν από το 1960 έως το 2015. Μετά τη νέα εδαφική μεταρρύθμιση που τέθηκε σε ισχύ την 1η Ιανουαρίου 2016, η περιοχή Λανγκντόκ-Ρουσιγιόν, στην οποία ανήκε ο νομός, συνενώθηκε με την περιοχή Μιντί-Πυρηναία και πλέον αποτελούν τη νέα διοικητική περιοχή Οξιτανία.

Διοικητική διαίρεση
-------------------

Τα διαμερίσματα του νομού Γκαρ
Ο νομός Γκαρ αποτελείται από 3 διοικητικά διαμερίσματα, 23 καντόνια και 351 κοινότητες.

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κατ./χμ² | Κωδ.
INSEE |
| --- | --- | --- | --- | --- | --- | --- |
| Αλές | 6 | 97 | 148.139 | 1.304,17 | 114 | 301 |
| Νιμ | 18 | 180 | 554.624 | 3.158,18 | 176 | 302 |
| Λε Βιγκάν | 2 | 74 | 39.243 | 1.390,55 | 28 | 303 |
| Σύνολο νομού | 23 | 351 | 742.006 | 5.852,90 | 127 | 30 |

Πόλεις
------


Οι μεγαλύτερες πόλεις του νομού Γκαρ| Κοινότητα | Πληθυσμός (2016) | Κοινότητα | Πληθυσμός (2016) |
| --- | --- | --- | --- |
| Νιμ | 151.001 | Σαιν-Ζιλ | 13.615 |
| Αλές | 39.970 | Βιλνέβ-λεζ-Αβινιόν | 11.901 |
| Μπανιόλ-συρ-Σεζ | 18.192 | Βωβέρ | 11.442 |
| Μπωκαίρ | 15.882 | Πον-Σεντ-Εσπρί | 10.405 |

Οικονομία
---------

Ο νομός Γκαρ είναι οινοπαραγωγός περιοχή με κρασιά ποιότητας, όπως τα Κοτ-ντυ-Ρον και Ταβέλ. Έχει αναπτυγμένη κτηνοτροφία και ένα μέρος από το γάλα προβάτων που παράγεται χρησιμοποιείται από τα εργοστάσια παραγωγής τυριού Ροκφόρ στον γειτονικό νομό Αβερόν. Υπάρχουν βιομηχανίες χάλυβα, αλουμινίου, υφαντουργίας και ηλεκτρολογικού εξοπλισμού που είναι κυρίως συγκεντρωμένες στην περιοχή της Νιμ και της Αλές. Ο παλιότερος πυρηνικός σταθμός ηλεκτροπαραγωγής βρίσκεται στην κοινότητα Μαρκούλ.

Είναι επίσης έδρα της πηγής Perrier, ανθρακούχου μεταλλικού νερού που πωλείται τόσο στη Γαλλία όσο και διεθνώς σε μεγάλη κλίμακα. Η πηγή και η εγκατάσταση βρίσκονται ακριβώς νοτιοανατολικά της κοινότητας Βερζέρ.

Αξιοθέατα
---------

Η περιοχή του νομού Γκαρ κατά τη ρωμαϊκή εποχή γνώρισε μεγάλη ανάπτυξη και ευημερία με αποτέλεσμα την κατασκευή πλήθους μνημείων, πολλά από τα οποία έχουν διασωθεί από τις καταστροφές που προκλήθηκαν δια μέσου των αιώνων, όπως τον 5ο αιώνα με την κατάκτηση των Βησιγότθων ή τον 8ο αιώνα από τους Σαρακηνούς. 

Σημαντικά ρωμαϊκά αρχιτεκτονικά μνημεία υπάρχουν κυρίως στη Νιμ. Άλλες ενδιαφέρουσες πόλεις είναι η Βιλνέβ-λεζ-Αβινιόν, κτισμένη στις όχθες του Ροδανού, απέναντι από την Αβινιόν, η Μπωκαίρ, επίσης πάνω στον Ροδανό και η οχυρωμένη πόλη-λιμάνι Αιγκ-Μορτ, από την οποία κατά τον Μεσαίωνα ξεκινούσαν οι Σταυροφόροι. Σημαντικό επίσης μνημείο είναι το περίφημο ρωμαϊκό υδραγωγείο, η Γέφυρα του Γκαρ (Pont du Gard).

  

Ο νομός περιέχει τμήμα του εθνικού πάρκου Σεβέν.

* Το αμφιθέατρο της ΝιμΤο αμφιθέατρο της Νιμ
* Πέτρινη καλύβα στην περιοχή ΓκαρίγκΠέτρινη καλύβα στην περιοχή Γκαρίγκ
* Το κάστρο της ΠορτΤο κάστρο της Πορτ
* Η παλιά γέφυρα του ΒιγκάνΗ παλιά γέφυρα του Βιγκάν
* Η Βιλνέβ-λεζ-ΑβινιόνΗ Βιλνέβ-λεζ-Αβινιόν
* Αιγκ-Μορτ, τα τείχη της πόληςΑιγκ-Μορτ, τα τείχη της πόλης

Παραπομπές
----------

1. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
2. ↑ . «habitants.fr/gard-30».
3. ↑ . «gard-tourisme.com/carte».
4. ↑ . «/fr.distance».
5. ↑ . «midi-france.info/070202\_gard».
6. ↑  Πάπυρος Λαρούς, Μπριτάννικα τομ. 17, σελ 424
7. ↑ . «midi-france.info/03\_see».
8. ↑ . «midi-france.info/030416\_aiguesmortes».
9. ↑ . «gardtourism.com/home/discover/not-to-be-missed». Αρχειοθετήθηκε από το πρωτότυπο στις 2 Δεκεμβρίου 2020.

Εξωτερικοί σύνδεσμοι
--------------------

* Χάρτης του νομού Γκαρ
* Η επίσημη σελίδα του νομού Γκαρ
* Η ιστοσελίδα του Γραφείου Τουρισμού Αρχειοθετήθηκε 2020-11-22 στο Wayback Machine. (επιλογή γλώσσας)

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159173798
* LCCN: n50054371
* GND: 4086671-3
* SUDOC: 030327563
* BNF: cb12176581q (data)

 |

 |